《芳懋堂》
明代·湛若水

尔家昆山旁，昆山多琳琅。神彩曜天地，后先互相光。

闻有五色鸟，习习来回翔。凤毛今三世，羽翼日以长。

名门与山高，高榜芳懋堂。堂前何所有，兰桂交芬芳。

主人世积善，嘉祉流无疆。孙曾传豸斧，云仍执谏章。

正直以忠厚，鹰鹯为鸾凰。何以为芳懋，家学世孔臧。

何以学孔臧，凤德兰桂香。此学自元凯，济美今高阳。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。